TRUE ร่วง 2% หลังโผล่ข้อมูล “ไชน่าโมบายล์” ตัดขายหุ้น 2.62%
TRUE ร่วง 2% หลังเห็นข้อมูล “ไชน่าโมบายล์” ตัดขายหุ้นจำนวน 906 ล้านหุ้น คิดเป็น 2.62% เหลือถือ 7.8094% ของสิทธิออกเสียงทั้งหมดของกิจการ ให้กับ “LONG PROSPER GROUP” ฝากนักลงทุนเทขายลดความเสี่ยง
TRUE ร่วง 2% หลังเห็นข้อมูล “ไชน่าโมบายล์” ตัดขายหุ้นจำนวน 906 ล้านหุ้น คิดเป็น 2.62% เหลือถือ 7.8094% ของสิทธิออกเสียงทั้งหมดของกิจการ ให้กับ “LONG PROSPER GROUP” ฝากนักลงทุนเทขายลดความเสี่ยง
22 มี.ค. 2566

ผู้สื่อข่าวรายงานว่า วันนี้ (22 มี.ค. 66) ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ล่าสุด ณ เวลา 12:00 น. อยู่ที่ระดับ 8.15 บาท ลบไป 0.20 บาท หรือลงไป 2.40% สูงสุดที่ระดับ 8.35 บาท ต่ำสุดที่ระดับ 8.00 บาท ด้วยมูลค่าการซื้อขาย 440.53 ล้านบาท

สำหรับราคาหุ้น TRUE ปรับตัวลงนักลงทุนอาจเทขายเพื่อลดความเสี่ยง เมื่อมีการรายงานข้อมูลของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รายงานการจำหน่ายหุ้นของ บริษัท ทรู คอร์ปอเรชั่น จำกัด (มหาชน) หรือ TRUE โดย CHINA MOBILE INTERNATIONAL HOLDINGS LIMITED ซึ่งเป็นการจำหน่าย เมื่อวันที่ 17 มี.ค. 66 ที่ผ่านมา โดยหลักทรัพย์ที่จำหน่าย 906,565,523 หุ้น คิดเป็น 2.6237% ซึ่งเป็นการขายโดยตรงให้กับ LONG PROSPER GROUP LIMITED  ดังนั้นส่งผลให้หลักทรัพย์ภายหลังการจำหน่าย คิดเป็น 7.8094% ของสิทธิออกเสียงทั้งหมดของกิจการ